**KÖVESKÁL KÖZSÉG ÖNKORMÁNYZATA**

**KÉPVISELŐ-TESTÜLETE**

**JEGYZŐKÖNYV**

**Készült:** Köveskál Község Önkormányzata Képviselő-testületének 2024. november 28. napján 8:40 órakor megtartott nyilvános üléséről.

**Az ülés helye:** Kultúrház Köveskál

**Jelen vannak:**

Györffy Szabolcs polgármester

Csonka Alexandra alpolgármester

Kranabeth Jenő képviselő

Marton Norbert képviselő

Szücs Zoltán képviselő

**Tanácskozási joggal jelen van:**

dr. Szabó Tímea címzetes főjegyző

Cséri Mónika műszaki ügyintéző

Molnárné Szalai Valéria pénzügyi ügyintéző

A jegyzőkönyvet készítette: Csik Tímea jegyzőkönyv-vezető

**Györffy Szabolcs polgármester:** köszönti a megjelenteket, megállapítja, hogy a képviselő-testület teljes létszámban jelen van, így határozatképes. Javasolja elfogadni a meghívó szerinti napirendi pontokat.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**129/2024. (XI. 28.) HATÁROZATA**

***napirend elfogadásáról***

Köveskál Község Önkormányzata Képviselő-testülete a 2024. november 28-i ülés napirendjét az alábbiak szerint elfogadja:

1.) 2024. évi költségvetésről szóló 4/2024. (II. 22.) önkormányzati rendelet módosítása

2.) Képviselő-testület szervezeti és működési szabályzatáról szóló 13/2013. (X. 2.) önkormányzati rendelet módosítása

3.) A helyi adókról szóló önkormányzati rendelet módosítása

4.) Köveskál településszerkezeti eszközök módosítása

5.) Képviselő-testület 2025. évi munkatervének elfogadása

6.) 2025. évre vonatkozó belső ellenőrzési terv elfogadása

7.) Köveskál és Térsége Óvoda Társulás társulási megállapodás módosításának elfogadása

8.) Köveskál és Térsége Szennyvíz Önkormányzati Területfejlesztési Társulás társulási megállapodás módosításának elfogadása

9.) Köveskál és Térsége Szennyvíz Önkormányzati Területfejlesztési Társulás megszüntetése

10.) Önkormányzati tulajdonú lakások bérleti díjának felülvizsgálata

11.) Köveskál, Fő utca 1. szám alatti lakások hasznosítása, pályázati felhívás

12.) Köveskál, Kővágóörsi u. 2. szám alatti lakás villamos energia bővítése

13.) Beszámoló a képviselő-testület tagjainak vagyonnyilatkozat-tételi

kötelezettségének teljesítéséről

14.) Szabó Győző kérelmének megtárgyalása

15.) Jutalom megállapítása

**Györffy Szabolcs polgármester:** a lejárt határidejű határozatokról készült jelentést mindenki megkapta kérdezi, hogy van-e kérdés azzal kapcsolatban. Amennyiben nincsen, javasolja a jelentés elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**130/2024. (XI. 28.) HATÁROZATA**

***jelentés elfogadásáról***

Köveskál Község Önkormányzata Képviselő-testülete a lejárt határidejű határozatokról készült jelentést elfogadja.

**1.) 2024. évi költségvetésről szóló 4/2024. (II. 22.) önkormányzati rendelet módosítása**

**Györffy Szabolcs polgármester:** ismerteti a bevételek és kiadások változásának okait. Javasolja a költségvetés módosításának elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**11/2024. (XI. 30.) ÖNKORMÁNYZATI RENDELETE**

***a 2024. évi költségvetésről szóló 4/2024. (II. 22.)
önkormányzati rendelet módosításáról***

**Györffy Szabolcs polgármester:** javasolja a költségvetés módosításához kapcsolódó tájékoztatási kötelezettség elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**131/2024. (XI. 28.) HATÁROZATA**

***Tájékoztatási kötelezettségről***

Köveskál Község Önkormányzata Képviselő-testülete a 2024. évi költségvetés módosításához kapcsolódó, az államháztartásról szóló törvény szerinti tájékoztatást elfogadja.

**2.) Képviselő-testület szervezeti és működési szabályzatáról szóló 13/2013. (X. 2.) önkormányzati rendelet módosítása**

**Györffy Szabolcs polgármester:** az orvosi ügyeleti feladatok ellátása más keretek között történik, ezért ezt a részt törölni szükséges a rendeletből. Javasolja a rendelet módosítás elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**12/2024. (XI. 30.) ÖNKORMÁNYZATI RENDELETE**

***a Képviselő-testület szervezeti és működési szabályzatáról szóló
13/2013. (X. 2.) önkormányzati rendelete módosításáról***

**3.) A helyi adókról szóló önkormányzati rendelet módosítása**

**Györffy Szabolcs polgármester:** itt az idegenforgalmi adóról lenne szó, az előterjesztésben szerepel, hogy a környékbeli településeken mennyi az idegenforgalmi adó. Eddig 300 Ft volt ez az adónem, most megemelné a testület 500 Ft-ra. Javasolja a módosítás elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**13/2024. (XI. 30.) ÖNKORMÁNYZATI RENDELETE**

***a helyi adókról szóló 14/2022. (XII.01.)
önkormányzati rendelete módosításáról***

**4.) Köveskál településszerkezeti eszközök módosítása**

**Györffy Szabolcs polgármester:** Köveskál Község Önkormányzata Képviselő-testülete a 18/2022. (XII.14.) önkormányzati rendelettel fogadta el az új Helyi Építési Szabályzatát.

Azóta több módosítási igény érkezett az önkormányzathoz, melyek befogadásáról a
képviselő-testület a 25/2024. (II.12.) számú határozatával döntött. A Főépítészi feljegyzést a 34/2024. (III. 18.) számú határozattal fogadta el. A munka I. ütemében az önkormányzat felkérte a környezetvédelemért felelő szerveket, hogy nyilatkozzanak arról, hogy a tárgyi módosítás tekintetében szükségesnek tartják-e környezeti értékelés elkészítését és környezeti vizsgálat lefolytatását. A beérkezett vélemények nem tartották szükségesnek a környezeti értékelés elkészítését. Ezt követően a véleményezési tervdokumentáció véleményezése történt meg az E-TÉR egyeztető felületén. Egyeztető tárgyalásra 2024. július 10-én került sor, az egyeztető tárgyalás eredményeként jogszabályon alapuló, kifogást emelő vélemény nem maradt. Az Önkormányzat a terv partnerségi egyeztetését az eljárás megindulásának időpontjában hatályos a településfejlesztéssel, településrendezéssel és településkép-érvényesítéssel összefüggő partnerségi egyeztetés helyi szabályairól szóló 9/2017. (VII.31.) önkormányzati rendelet alapján folytatta le. Párhuzamosan a honlapon közzétett dokumentumra lehetett a partnereknek észrevételt tenni. A partnerek észrevételt nem tettek. A záró vélemény kérés az E-TÉR-en 2024. október elején történt meg, a záró véleményt 2024. november 6-án adta ki a Veszprém Vármegye Állami főépítésze, melyben egyetért a módosításokkal. Az 1-es módosítással (Vásártér) kapcsolatban javasolja az Lf9-Lf10 építési övezetben a maximálisan kialakítható telekméret meghatározását annak érdekében, hogy a terület felosztása során az önkormányzati szándékok szerinti telekstruktúra valósulhasson meg. A tervezők véleménye szerint ez nem indokolt, mivel az Lf9 építési övezetben kialakítható 4 db telek önkormányzati tulajdonba kerül, így itt kedvezőbb a 4 telek kialakítása, mint a 3 nagyobb területű. Kérdezi, hogy van-e kérdés, észrevétel. Amennyiben nincsen, javasolja elfogadni a településszerkezeti terv módosítását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**132/2024. (XI. 28.) HATÁROZATA**

***Településszerkezeti terv módosításáról***

Köveskál Község Önkormányzata Képviselő-testülete úgy dönt, hogy a 159/2022. (XII.8.) sz. határozattal megállapított Településszerkezeti Tervét módosítja az 1. melléklet szerinti Településszerkezeti leírás és a jelen határozat 2. mellékletét képező Településszerkezeti Tervlap módosítás alapján.

Felelős: Györffy Szabolcs Zoltán polgármester

Határidő: azonnal.

**Györffy Szabolcs polgármester:** javasolja a Helyi Építési Szabályzat módosítás elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi rendeletet alkotta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**14/2024. (XI. 30.) ÖNKORMÁNYZATI RENDELETE**

***Köveskál község Helyi Építési Szabályzatáról szóló
18/2022. (XII.14.) számú rendeletének módosításáról***

**5.) Képviselő-testület 2025. évi munkatervének elfogadása**

**Györffy Szabolcs polgármester:** ismerteti a 2025. évi munkatervet hónapokra lebontva.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**133/2024. (XI. 28.) HATÁROZATA**

***A 2025. évi munkatervről***

Köveskál Község Önkormányzata Képviselő-testülete a 2025. évi munkatervet elfogadja.

Felelős: Györffy Szabolcs, polgármester

Határidő: a munkatervben meghatározottak szerint

**6.) 2025. évre vonatkozó belső ellenőrzési terv elfogadása**

**Györffy Szabolcs polgármester:** az ellenőrzés célja annak vizsgálata, hogy a beruházások szabályozása, a folyamatok lebonyolítása, pénzügyi rendezése, dokumentálása, nyilvántartása megfelelő-e. Kérdezi, hogy van-e a tervvel kapcsolatosan észrevétel. Amennyiben nincsen, javasolja a terv elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**134/2024. (XI. 28.) HATÁROZATA**

***A 2025. évi belső ellenőrzési tervről***

Köveskál Község Önkormányzata Képviselő-testülete a 2025. évre vonatkozó belső ellenőrzési tervét jóváhagyja.

Felelős: Györffy Szabolcs Zoltán polgármester

Határidő: a tervben meghatározottak szerint

**7.) Köveskál és Térsége Óvoda Társulás társulási megállapodás módosításának elfogadása**

**Györffy Szabolcs polgármester:** a megállapodás módosítás oka a polgármesterek személyének változása, illetve a települések lakosság számának változása. Javasolja a megállapodás módosítás elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**135/2024. (XI. 28.) HATÁROZATA**

***A Köveskál és Térsége Óvoda Társulás
Társulási megállapodásának módosításáról***

Köveskál Község Önkormányzata Képviselő-testülete a Köveskál és Térsége ÓvodaTársulás Társulási megállapodásának előterjesztés szerinti módosítását, és az egységes szerkezetét elfogadja.

Felelős: Györffy Szabolcs Zoltán, polgármester

Határidő: azonnal

**8.) Köveskál és Térsége Szennyvíz Önkormányzati Területfejlesztési Társulás társulási megállapodás módosításának elfogadása**

**Györffy Szabolcs polgármester:** itt is szintén személyi változások kerültek átvezetésre. Javasolja a megállapodás módosítás elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**136/2024. (XI. 28.) HATÁROZATA**

***A Köveskál és Térsége Szennyvíz Önkormányzati Területfejlesztési
Társulás Társulási megállapodásának módosításáról***

Köveskál Község Önkormányzata Képviselő-testülete a Köveskál és Térsége Szennyvíz Önkormányzati Területfejlesztési Társulás Társulási megállapodásának előterjesztés szerinti módosítását, és az egységes szerkezetét elfogadja.

Felelős: Györffy Szabolcs Zoltán, polgármester

Határidő: azonnal

**9.) Köveskál és Térsége Szennyvíz Önkormányzati Területfejlesztési Társulás megszüntetése**

**Györffy Szabolcs polgármester:** a társulás létrehozásának célja a szennyvízcsatorna-hálózat kiépítése megvalósult, illetve a fenntartási időszak is véget ért. A társulás által lebonyolított beruházás eredményeként létrejött viziközmű vagyon átadásra került a Magyar Állam képviseletében eljáró Nemzeti Vízművek Zrt részére. A társulás már nem lát el tevékenységet, így indokolttá vált a megszüntetése. Javasolja a határozati javaslat elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**137/2024. (XI. 28.) HATÁROZATA**

***A Köveskál és Térsége Szennyvíz Önkormányzati
Területfejlesztési Társulás megszüntetéséről***

Köveskál Község Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 91. § b) pontja alapján elhatározza a Köveskál és Térsége Szennyvíz Önkormányzati Területfejlesztési Társulás megszűnését, tekintettel arra, hogy a Társulás a létrehozásakor meghatározott feladatot megvalósította.

A Képviselő-testület a megszüntetésről szóló megállapodást jóváhagyja, és felhatalmazza a polgármestert az aláírására, valamint a megszüntetéshez szükséges további intézkedések - így különösen a törzskönyvi nyilvántartásból való törlés iránti eljárás megindítása- megtételére.

Felelős: Györffy Szabolcs Zoltán, polgármester

Határidő: 2024. december 31.

**10.) Önkormányzati tulajdonú lakások bérleti díjának felülvizsgálata**

**Györffy Szabolcs polgármester:** a bérleti szerződések lejárnak december 31. napjával. 7 lakásról és egy tároló helyiségről van szó. Az előterjesztésben 24 %-os emelés szerepel, kérdezi, hogy ettől eltérő javaslat van-e.

**Szűcs Zoltán képviselő:** a Fő utca 1. szám alatti 31,5 m2 -es lakás bérleti díját javasolja megemelni 900 Ft-ra, az 58 m2-es lakás díját pedig 700 Ft-ra négyzetméterenként.

**Györffy Szabolcs polgármester:** kérdezi, hogy van-e más észrevétel.

**Cséri Mónika műszaki ügyintéző:** annyi kiegészítést tenne a határozati javaslathoz, hogy a bérleti díjat évente vizsgálja felül a képviselő-testület.

**Györffy Szabolcs polgármester:** javasolja akkor a 24 %-os emelés elfogadását, illetve a Fő utca 1. szám lakások vonatkozásában a javasolt 900 és 700 Ft bérleti díjat.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**138/2024. (XI. 28.) HATÁROZATA**

***önkormányzati ingatlanok bérleti díjának felülvizsgálatáról***

Köveskál Község Önkormányzata Képviselő-testülete az alábbi bérleti díjakat állapítja meg:

Köveskál, Fő u. 1. (komfortos, 31,5 m2) 900 Ft/m2/hó, összesen: 28.350 Ft/hó

Köveskál, Fő u. 1. (félkomfortos, 58 m2) 700 Ft/m2/hó, összesen: 40.600 Ft/hó

Köveskál, Fő u. 1. (összkomfortos, 60 m2) 105.400 Ft/hó

Köveskál, Fő u. 1. (komfortos, 80 m2) 124.000 Ft/hó

Köveskál, Fő u. 10. (összkomfortos, 38 m2) 54.560 Ft/hó

Köveskál, Fő u. 10. (összkomfortos, 53 m2) 620 Ft/m2/hó, összesen: 32.860 Ft/hó

Köveskál, Iskola u. 8. (félkomfortos, 91 m2) 558 Ft/hó/m2, összesen: 50.778 Ft/hó

Köveskál, Fő u. 10. tároló helyiség 6.200 Ft/hó

A képviselő-testület a megállapított bérleti díjakat évente felülvizsgálja.

Felhatalmazza a Képviselő-testület a Polgármestert, hogy a döntésről értesítse az érintetteket.

Felelős: Györffy Szabolcs Zoltán polgármester

Határidő: azonnal

**11.) Köveskál, Fő utca 1. szám alatti lakások hasznosítása, pályázati felhívás**

**Györffy Szabolcs polgármester:** ezen ingatlanok értékbecslése megtörtént, az előző napirend keretében meghatározták a bérleti díjat. A kisebb lakás bérleti díja 105.000 Ft, a nagyobb lakás bérleti díja 124.000 Ft. Ezekre a lakásokra pályázatot kell beadni.

**Cséri Mónika műszaki ügyintéző:** a pályázati felhívásban a megtekintés dátumáról kellene még rendelkezni.

**Györffy Szabolcs polgármester:** december 10. napján 15 órát javasolja. A bérleti díjat akkor évente felülvizsgálják.

**Cséri Mónika műszaki ügyintéző:** azt már az előző napirendben meghatározta a testület.

**dr. Szabó Tímea címzetes főjegyző:** a pályázati kiírásban úgy szerepel, hogy a bérleti díjat 2025. évtől minden évben az előző évi infláció mértékének megfelelően indexálja. Két évre szól, január 1-től kérdés, hogy a bérleti díj maradjon-e az, amit Polgármester Úr mondott 105.000 Ft, illetve 124.000 Ft vagy pedig plusz infláció, mert ez már január 1-től szól.

**Györffy Szabolcs polgármester:** attól függ, hogy mennyi lesz a pályázatokban.

**dr. Szabó Tímea címzetes főjegyző:** de az furcsán néz ki, hogy 2025-től kezdődik a bérlet és beleírják, hogy ez a minimális, 2025-től pedig indexálják.

**Györffy Szabolcs polgármester:** akkor 2026-tól kellene.

**dr. Szabó Tímea címzetes főjegyző:** akkor az viszont nem az éves felülvizsgálat, hanem az infláció. Kérdés, hogy jó-e, vagy legyen az, hogy évente felülvizsgálja.

**Cséri Mónika műszaki ügyintéző:** akkor az inflációs dolgot ki kell venni és helyette bekerül az évenkénti felülvizsgálat.

**Györffy Szabolcs polgármester:** javasolja a 60 m2-es lakás pályázati felhívását elfogadni úgy, hogy a bérleti díj nem kerül az infláció mértékének megfelelően indexálásra, hanem évente kerül felülvizsgálásra, továbbá a megtekintés időpontja december 10. napján 15 óra.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**139/2024. (XI. 28.) HATÁROZATA**

***Pályázati felhívás jóváhagyásáról***

Köveskál Község Önkormányzata Képviselő-testülete a Köveskál, Fő u. 1. szám alatti ingatlanon lévő 60 négyzetméteres, összkomfortos lakás céljára szóló helyiség bérleti jogviszonyára vonatkozó pályázati felhívásban foglaltakat, a pályázati felhívást az előterjesztés szerinti tartalommal elfogadja kiegészítve a megtekintés dátumával, mely 2024. december 10. napján 15 óra és a minimális bérleti díj 105.000 Ft /hó összegével.

A Képviselő-testület felhatalmazza a Polgármestert a pályázati felhívás helyben szokásos módon történő közzétételére.

Felelős: Györffy Szabolcs Zoltán polgármester

Határidő: azonnal

**Györffy Szabolcs polgármester:** javasolja a nagyobb lakás vonatkozásában a pályázati felhívásban az előbbi módosítást, illetve a megtekintést is ugyanezen időpontban történő meghatározásával.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**140/2024. (XI. 28.) HATÁROZATA**

***Pályázati felhívás jóváhagyásáról***

Köveskál Község Önkormányzata Képviselő-testülete a Köveskál, Fő u. 1. szám alatti ingatlanon lévő 80 négyzetméteres, összkomfortos lakás céljára szóló helyiség bérleti jogviszonyára vonatkozó pályázati felhívásban foglaltakat, a pályázati felhívást az előterjesztés szerinti tartalommal elfogadja kiegészítve a megtekintés dátumával, mely 2024. december 10. napján 15 óra és a minimális bérleti díj 124.000 Ft /hó összegével.

A Képviselő-testület felhatalmazza a Polgármestert a pályázati felhívás helyben szokásos módon történő közzétételére.

Felelős: Györffy Szabolcs Zoltán polgármester

Határidő: azonnal

**12.) Köveskál, Kővágóörsi u. 2. szám alatti lakás villamos energia bővítése**

**Györffy Szabolcs polgármester:** itt két ajánlat van az egyik a szekrényekre, másik pedig az anyagokra. Kérdezi, hogy ezt külön kell tárgyalni?

**Cséri Mónika műszaki ügyintéző:** nem kell külön tárgyalni, csak a kiküldött anyaghoz képest annyi a változás, hogy Török István vállalkozó által adott árajánlat tartalmazza ezt a csoportos mérőszekrényt, ami a hálózatbővítéshez szükséges és az előzetes megbeszélések szerint az önkormányzat rendeli meg közvetlenül ettől a forgalmazó cégtől a csoportos mérőóra-szekrényt, melynek nettó értéke 771.574 Ft + ÁFA és a cégnek közvetlenül fizeti ki az önkormányzat, továbbá a Török István által adott árajánlatban fennmaradó összeget pedig a vállalkozó részére fizeti meg az önkormányzat. A kettő tételből adódik össze a vállalkozó által adott árajánlat.

**Györffy Szabolcs polgármester:** kérdezi, hogy van-e észrevétel. Amennyiben nincsen, javasolja úgy elfogadni a határozatot, hogy a mérőszekrény árát közvetlenül a gyártónak fizeti meg az önkormányzat a többi részét pedig a vállalkozónak.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**141/2024. (XI. 28.) HATÁROZATA**

***Köveskál, Kővágóörsi u. 2. szám alatti lakás
villamos energia bővítéséről***

Köveskál Község Önkormányzata Képviselő-testülete elhatározza, hogy a Köveskál, Kővágóörsi u. 2. szám alatt kialakítandó szolgálati lakás villamos energia bővítése érdekében:

* a csoportos mérőóra szekrényt, melynek értéke 771.574 Ft + ÁFA, beszerzi;
* Török István (8296 Monostorapáti, Dózsa u. 5.) vállalkozóval vállalkozási szerződést köt a munkálatok elvégeztetésére 562.092 Ft vállalkozói díj ellenében.

A Képviselő-testület forrást biztosít Köveskál Község Önkormányzata 2024. évi költségvetése terhére a villamos energia bővítés költségének fedezésére.

A Képviselő-testület felhatalmazza a Polgármestert, hogy a döntésről értesítse a Vállalkozót, továbbá a mérőóra-szekrényt rendelje meg, a munkálatokat végeztesse el.

Felelős: Györffy Szabolcs Zoltán polgármester

Határidő: 2024. december 15.

**13.) Beszámoló a képviselő-testület tagjainak vagyonnyilatkozat-tételi**

**kötelezettségének teljesítéséről**

**Györffy Szabolcs polgármester:** az Ügyrendi Bizottság a testületi ülést megelőzően ülésezett, ahol megállapítást nyert, hogy a képviselő-testület tagjai a vagyonnyilatkozat-tételi kötelezettségének eleget tett. Javasolja a beszámoló elfogadását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**142/2024. (XI. 28.) HATÁROZATA**

***A képviselő-testület tagjainak vagyonnyilatkozat tételi kötelezettségének
teljesítéséről szóló beszámoló elfogadásáról***

Köveskál Község Önkormányzata Képviselő-testülete az Ügyrendi Bizottság beszámolóját a képviselők 2024 évre vonatkozó, a választáshoz kapcsolódó vagyonnyilatkozat-tételi kötelezettségének teljesítéséről elfogadja.

**14.) Szabó Győző kérelmének megtárgyalása**

**Györffy Szabolcs polgármester:** Szabó Győző kérelmet adott be, mely szerint szeretné elhelyezni a biliárd asztalát az önkormányzat helyiségébe. A testülettel történő előzetes egyeztetésnek megfelelően a Fő utca 25. szám alatti ingatlanban helyezné el tárolás céljára úgy, hogy rendszeresen használná a téli hónapokban. 3 hónapos bérleti időt javasol, havi 5.000
Ft-os összegben, gyakorlatilag február végéig.

**Cséri Mónika műszaki ügyintéző:** december 1-től 90 napra.

**Csonka Alexandra alpolgármester:** még a rezsiköltségről is beszéltek.

**Molnárné Szalai Valéria pénzügyi ügyintéző:** rendszeres, havi leolvasás szükséges és akkor kiszámlázza részére.

**dr. Szabó Tímea címzetes főjegyző:** kérdezi, hogy akkor a bérleti díj 5.000 Ft + rezsiköltség havonta.

**Györffy Szabolcs polgármester:** javasolja úgy elfogadni, hogy a Fő utca 25. szám alatti helyiséget bérbe adja az önkormányzat Szabó Győző részére 2024. december 1. napjától 90 napra, havi 5.000 Ft + rezsiköltség bérleti díjért.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**143/2024. (XI. 28.) HATÁROZATA**

***Szabó Győző kérelmének megtárgyalásáról***

Köveskál Község Önkormányzata Képviselő-testülete Szabó Győző 8274 Köveskál, Vásártér u. 4/A. szám alatti lakos részére 2024. december 1. napjától 90 napra bérbe adja a Köveskál, Fő utca 25. szám alatti helyiséget biliárdasztal tárolása céljára havi 5.000 Ft + rezsiköltség bérleti díj összegben.

Felhatalmazza a Képviselő-testület a Polgármestert, hogy a döntésről értesítse a Kérelmezőt.

Felelős: Györffy Szabolcs Zoltán polgármester
Határidő: azonnal

**15.) Jutalom megállapítása**

**Györffy Szabolcs polgármester:** a képviselő-testület azokat a Közös Hivatali dolgozókat szokta jutalmazni, akik közvetlenül Köveskál részére pénzügyi és műszaki területen dolgoznak. A jutalom összege bruttó 751.880 Ft. Kérdezi, hogy van-e észrevétel. Amennyiben nincsen, javasolja a jutalom megállapítását.

Köveskál Község Önkormányzata Képviselő-testülete 5 igen szavazattal, ellenszavazat és tartózkodás nélkül az alábbi határozatot hozta:

**KÖVESKÁL KÖZSÉG ÖNKORMÁNYZATA
KÉPVISELŐ-TESTÜLETÉNEK**

**144/2024. (XI. 28.) HATÁROZATA**

***Jutalom megállapításáról***

Köveskál Község Önkormányzata Képviselő-testülete jutalmazás céljára 2 fő részére Köveskál településen 2024. évben végzett munkájáért nettó 250.000 Ft/fő összeget biztosít a Kővágóörsi Közös Önkormányzati Hivatal számára.

A jutalom bruttó összegét 751.880 Ft-ot és a munkáltatót terhelő szociális hozzájárulási adó összegét 97.744 Ft-ot összesen: 849 624 Ft-ot, mely a költségvetésbe betervezésre került, az Önkormányzat a Kővágóörsi Közös Önkormányzati Hivatal részére átadja.

A Képviselő-testület felkéri a Kővágóörsi Közös Önkormányzati Hivatal Címzetes Főjegyzőjét, hogy a jutalom kifizetéséről gondoskodjon.

Felelős: dr. Szabó Tímea, címzetes főjegyző

Határidő: 2024. november 30.

**Györffy Szabolcs polgármester:** megköszöni a részvételt és az ülést 9:20 órakor bezárja.

K.m.f.

Györffy Szabolcs dr. Szabó Tímea
polgármester címzetes főjegyző